recursal/SuperWikiNEXT-32B huggingface dataset:
**এম জাহিদ হাসান** একজন বাংলাদেশী পদার্থবিজ্ঞানী। তিনি বর্তমানে যুক্তরাষ্ট্রের প্রিন্সটন বিশ্ববিদ্যালয়ে পদার্থবিজ্ঞানের অধ্যাপক হিসেবে কর্মরত।

জীবনী
-----

৫ বারের নির্বাচিত সাংসদ এডভোকেট রহমত আলী ও গৃহিণী নাদিরা বেগমের দুই ছেলে ও এক মেয়ের মধ্যে জাহিদ সবার বড়। তার বোন রুমানা আলী ১৪ নং সংরক্ষিত মহিলা আসনের একজন সাংসদ।[*স্থায়ীভাবে অকার্যকর সংযোগ*]
ধানমন্ডি সরকারি বালক উচ্চবিদ্যালয় থেকে ১৯৮৬ সালে এসএসসিতে সম্মিলিত মেধাতালিকায় দ্বিতীয় ও ঢাকা কলেজ থেকে ১৯৮৮ সালে এইচএসসিতে প্রথম স্থান অধিকার করেন জাহিদ।

নোবেল পুরস্কার বিজয়ী তত্ত্বীয় পদার্থবিজ্ঞানী স্টিফেন ভাইনভার্গের সঙ্গে কাজ করার সুযোগ নিতে জাহিদ ভর্তি হলেন অস্টিনের টেক্সাস বিশ্ববিদ্যালয়ে। সেখানে পদার্থবিজ্ঞান থেকে স্নাতক হয়ে পরে স্ট্যানফোর্ড ইউনিভার্সিটি থেকে পিএইচডি করেন। পিএইচডি করার সময় জাহিদ বের করেন কঠিন বস্তুর মধ্যে ইলেকট্রনের চারটি কোয়ান্টাম সংখ্যা বের করার কৌশল। এই সময় তিনি প্রিন্সটন ইউনিভার্সিটিতে পড়ানোর আমন্ত্রণ পান।

‘আমি একটা বক্তৃতা দিতে গিয়েছি প্রিন্সটনে। বক্তৃতা শেষেই তারা আমাকে যোগ দেওয়ার আমন্ত্রণ জানায়। কোনো জীবনবৃত্তান্তও তৈরি ছিল না। পিএইচডিও শেষ হয়নি।’ আরাধ্য স্বপ্ন ধরা দেওয়ার কথা বলছিলেন জাহিদ। এরই মধ্যে প্রায় ২০ জন শিক্ষার্থী তাঁর তত্ত্বাবধানে পিএইচডি ডিগ্রি লাভ করেছেন।

তথ্যসূত্র
---------

1. 1 2   নতুন যুগের ইলেকট্রনিকস
2. 1 2   ৮৫ বছর পর অধরা কণার খোঁজ
3. 1 2   পরিবর্তনের পথিক

বহিঃসংযোগ
---------

* BANGLADESH'S ZAHID HASAN
* Bangladeshi physicist leads discovery of massless particle with promise for next-gen electronics
* Time for faster devices : Discoverer of wonder particle sees weyltronics replace electronics
* Revolutionising electronics : Bangladeshi scientist makes waves with his ground-breaking discovery
**আবদুল হাদি তালুকদার** (১৯০৫ - ১৭ জুলাই ১৯৮৫) একজন বাংলাদেশী একাডেমিক প্রশাসক, শিক্ষাবিদ, রাজনীতিবিদ এবং ঢাকা বিশ্ববিদ্যালয়ের সাবেক রেজিস্ট্রার ছিলেন।

প্রাথমিক জীবন
-------------

তালুকদার ২৬ অক্টোবর ১৯০৫ সালে পটুয়াখালী জেলার জমিদার পরিবারে জন্মগ্রহণ করেন। তিনি ১৯২৪ সালে বরিশাল জিলা স্কুল থেকে ম্যাট্রিক পাশ করেন। তিনি ১৯২৬ সালে ব্রজমোহন কলেজ থেকে থেকে কলা বিভাগ থেকে ইন্টারমিডিয়েট সম্পন্ন করেন। তিনি ১৯২৯ ও ১৯৩০ সালে ঢাকা বিশ্ববিদ্যালয় থেকে বি এ এবং সালে এমএ ডিগ্রি সম্পন্ন করেন। এরপর ১৯৩২ সালে ইউনিভার্সিটি কলেজ লন্ডনে দর্শন অধ্যয়ন করতে গমন করেন। তিনি ১৯৩৫ সালে দর্শনে আরেকটি এমএ ডিগ্রি শেষ করেন। তিনি ১৯৩৯ সালে উলানিয়া জমিদার পরিবারের সদস্য বেগম নুরুন্নাহার চৌধুরীকে বিয়ে করেন।

কর্মজীবন
--------

তালুকদার ঢাকা বিশ্ববিদ্যালয়ে দর্শন বিভাগে প্রভাষক হিসেবে যোগদান করেন। ঢাকা বিশ্ববিদ্যালয়ে তিনি একাডেমিক কাউন্সিল, দর্শন বিষয়ক কোর্স সম্পর্কিত কমিটি এবং ১৯৪৫ সাল থেকে থেকে ১৯৫৪ সাল পর্যন্ত নির্বাহী পরিষদ সহ বিভিন্ন বিষয়ে দায়িত্ব পালন করেন। তিনি ১৯৪৫ সালে ঢাকা বিশ্ববিদ্যালয়ের রেজিস্ট্রার নিযুক্ত হন এবং ১৯৬৮ সাল পর্যন্ত রেজিস্টার হিসেবে দায়িত্ব পালন করেন। পাকিস্তান সরকার তাকে পাকিস্তানের বেসামরিক নাগরিকদের জন্য তৃতীয় সর্বোচ্চ পুরস্কার সিতারা-ই-ইমতিয়াজ প্রদান করে যা পূর্ব পাকিস্তানে ১৯৬৯ সালের গণঅভ্যুত্থান পর তিনি ত্যাগ করেন। তিনি মুহাম্মদ আবদুল বারীর সভাপতিত্বের ৭ সদস্য বিশিষ্ট *ইসলামী বিশ্ববিদ্যালয় পরিকল্পনা কমিটির* সদস্য ছিলেন। তিনি ইসলামিক একাডেমি অফ কেমব্রিজের বাংলাদেশী শাখার সভাপতি ছিলেন। তিনি বেশ কয়েকটি স্কুল ও মাদ্রাসা প্রতিষ্ঠা করেন।

মৃত্যু
------

১৭ জুলাই ১৯৮৫ সালে তালুকদার মৃত্যু বরণ করেন।

তথ্যসূত্র
---------

1. ↑  Ali, S. M. (১৯৭৩)। *After the Dark Night: Problems of Sheikh Mujibur Rahman* (ইংরেজি ভাষায়)। Thomson Press (India), Publication Division। পৃষ্ঠা 63।
2. ↑  মুহম্মদ এ আলী (২০১২)। "তালুকদার, আবদুল হাদী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. 1 2  মুহম্মদ এ আলী (২০১২)। "তালুকদার, আবদুল হাদী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**ওরিয়েন্টাল স্কোপ্স পেঁচা** (*Otus sunia*) হল একটা ছোটো আকারের স্কোপ্স পেঁচা যাদেরকে প্রধানত পাওয়া যায় দক্ষিণ এশিয়া। এদেরকে প্রধানত শুষ্ক বনভুমিতে দেখতে পাওয়া যায়। এদেরকে প্রধানত চেনা যায় তাদের অন্যরকমের ডাকের সাহায্যে। আলাস্কাতে এদের নিয়ে দুটো রেকর্ড আছে। বাংলাদেশে এদের সুন্দরবন ও সুন্দরবনসংলগ্ন এলাকায়, বৃহত্তর সিলেট ও চট্টগ্রামের টিলা-পাহাড়ি বনে এদের দেখা যায়। এদের বাংলা নাম *ছোট নিমপোখ*।



Call

ওরিয়েন্টাল স্কোপ্স পেঁচার ডাক

---

*এই ফাইলটি শুনতে অসুবিধা হচ্ছে? মিডিয়া সাহায্য দেখুন।*

বর্ণনা
------

হলুদ চোখের এই ছোট পেঁচাটি দক্ষিণ-পূর্ব এশিয়ার একটি বিরল প্রজাতির পাখি। এ পর্যন্ত লালচে-ধূসর, ধূসর-বাদামি এবং লালচে-বাদামি পালকযুক্ত নিমপোখের অস্তিত্ব পাওয়া গেছে। এদের মাথার উপরে কানের দুপাশে শিঙের মত দেখতে দুটি পালক গুচ্ছ রয়েছে, এগুলো সবসময় খাড়া থাকে না। এদের শরীরের উপরের দিকে মাথা-পিঠে ধূসর-বাদামি বা লালচে-ধূসর রঙের ছিট ছিট দাগ থাকে এবং শরীরের নিচের অংশে বুকে-পেটে সাধাটে-ধূসর বর্ণের পালক থাকে।

দৈর্ঘ্য সাধারণত *১৭* থেকে *২১* সেন্টিমিটার হয়ে থাকে। পাখার দৈর্ঘ্য *১১.৯-১৫.৮* সেন্টিমিটার এবং লেজের দৈর্ঘ্য *৪.৯-৭.৫* সেন্টিমিটার হয়। ওজন হয় *৭৫-৯৫* গ্রাম। স্ত্রী পাখিরা সাধারণত পুরুষদের তুলনায় ভারী হয়।

এই নিশাচর পাখিটি খোলা এবং আধা-খোলা বনভূমি, প্রায় বৃক্ষ শূন্য নদীর তীরে বাস করে। এরা বেশিরভাগ সময়ে নিকটবর্তী বনপ্রান্তে বা জঙ্লাভূমিতে শিকার করে। দিনের বেলা গাছের গুঁড়িতে ডালে বা গর্তে পাতার ঘন সন্নিবেশের আড়ালে লুকিয়ে থাকে। এদের কার্যকলাপ শুরু হয় গোধূলির পর থেকে। 

এর মূলত পোকামাকড় ও মাকড়সা খেয়ে থাকে। কখনো কখনো এরা ছোট মেরুদণ্ডী প্রাণিও শিকার করে। দাড়িয়ে থেকে বা উড়ন্ত উভয় অবস্থাতে এরা শিকারে পটু।

তথ্যসূত্র
---------

1. ↑  BirdLife International (২০১২)। "*Otus sunia*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  [দৈনিক প্রথম আলো, শেষ পাতা ২০ সেপ্টেম্বর ২০১৯, নিবন্ধ: *বিরল আবাসিক পাখি: বেঁটেখাটো ছোট নিমপোখ*
3. ↑  Oriental Scops Owl ~ Otus sunia
**দ্য ওল্ড কিংডম** (প্রাচীন সাম্রাজ্য) বা দক্ষিণ আমেরিকায় "অ্যাভোর্সেন" নামে পরিচিত একটি কাল্পনিক জগৎ-এর উপর লিখিত বইয়ের সিরিজ যার লেখক গার্থ নিক্স। ১৯৫৫ সালে সর্বপ্রথম "স্যাব্রিয়েল" উপন্যাসের মাধ্যমে সিরিজটি শুরু হয়। পরবর্তীতে "লায়ারেল"(২০০১) ও *অ্যাভোর্সেন*(২০০৩) উপন্যাসদ্বয় যুক্ত হয়। সিরিজটি পূর্ববর্তী উপন্যাস *ক্ল্যারিয়েল* (২০১৪)এর সাথে আগাতে থাকে এবং সিরিজটির সর্বশেষ সংযুক্তি হলো *গোল্ডেনহেড* যা ২০১৬ সালের অক্টোবরে মুক্তি পায়। দ্যা ওল্ড কিংডম সিরিজে উপন্যাসিকা *দ্যা ক্রিয়েচার ইন দ্যা কেস* (২০০৫) এবং অন্যান্য ক্ষুদে কল্পকাহিনীও বিদ্যমান। 

অস্ট্রেলিয়ায় *দ্যা ওল্ড কিংডম ক্রনিকেলস* নামে তিনটি উপন্যাস ও ও একটি উপন্যাসিকার সমন্বয়ে একটি সর্বজনীন সংস্করণ প্রকাশিত হয়। আমেরিকায় এই সংস্করণ *দ্যা এভোর্সেন ট্রাইলজি* (২০০৩) এবং *দ্যা এভোর্সেন ক্রনিকেলস* (২০০৯) শিরোনামে পরিচিত৷ আইএসএফডিবি চলমান সিরিজটিকে "দ্যা ওল্ড কিংডম/অ্যাভোর্সেন" হিসেবে ক্যাটালগ করে।

সিরিজের বইসমূহ
--------------

*স্যাব্রিয়েল*
মূল নিবন্ধ: স্যাব্রিয়েল
বইটি স্যাব্রিয়েল নামক একটি মেয়েকে নিয়ে লেখা যার বাবার উপরে শয়তানী আত্মা ভর করে (অ্যাভোর্সেন) এবং তিনি মৃত্যুর সম্মুখীন হন। অতঃপর চড়াই-উৎরাইয়ের মাধ্যমে স্যাব্রিয়েল তার বাবাকে রক্ষা করে। মূল চরিত্রগুলো হলো স্যাব্রিয়েল, মগেট, টাচস্টোন, স্যাব্রিয়েলের বাবা ও কেরিগোর। উপন্যাসের ঘটনাস্থল এন্সেলেশায়ার।

*লিয়ারেল*
মূল নিবন্ধ: লিয়ারেল
লিয়ারেল উপন্যাস স্যাব্রিয়েল ও টাচস্টোনের পুত্রসন্তান প্রিন্স সামেথ ও তার বন্ধু নিকোলাস নিক সায়রেকে নিয়ে লেখা। তবে মূল চরিত্র হচ্ছে লিয়ারেল। সামেথ ও টাচস্টোন জাদুকর হেজের নিয়ন্ত্রণে চলে যায় এবং ঘটনাচক্রে লিয়ারেল, টাচস্টোন, মগেট এরা একত্রিত হয়ে সামেথ ও নিককে রক্ষা করার চেষ্টা করে। উল্লেখ্য, শেষে এটিও জানা যায় যে লিয়ারেল সাব্রিয়েলের বোন ও উত্তরাধিকারী।

*অ্যাভোর্সেন*
মূল নিবন্ধ: অ্যাভোর্সেন
জাদুকর হেজ সমগ্র বাসজগৎ ধ্বংস করার লক্ষ্যে অগ্রসর হয়। সেই ঘটনা নিয়ে এটি লেখা হয়েছে।

*ক্ল্যারিয়েল*
স্যাব্রিয়েলের সময়কার ছয়শ বছর পূর্বের কাহিনী নিয়ে রচিত।

*গোল্ডেনহ্যান্ড*
লিয়ারেল ও নিকোলাস সায়রের ক্লোর অফ দা মাস্ককে হত্যা করার কাহিনী নিয়ে রচিত।

*টারশিয়েল এন্ড এলাইনোর*
বইটি এখনো প্রকাশিত হয়নি। এটি ২০২১ সালে বনিয়ার বুক্স ইউকে হতে প্রকাশিত হওয়ার কথা। এই উপন্যাসে থাকবে কীভাবে স্যাব্রিয়েলের পিতামাতার সাক্ষাৎ হয় ও অন্যান্য বিষয়।

তথ্যসূত্র
---------
**এরিক বিনা** (জন্ম ১৯৬৪) একজন মার্কিন কম্পিউটার প্রোগ্রামার। ইউনিভার্সিটি অফ ইলিনয় এট আর্বানা-শ্যাম্পেইন এর ন্যাশনাল সেন্টার ফর সুপারকম্পিউটিং এপ্লিকেশন্স এ গবেষণারত অবস্থায় ১৯৯৩ খ্রীস্টাব্দে বিনা ও মার্ক এন্ড্রিসেন এনসিএসএ মোজাইক নামক প্রথম গ্রাফিকাল ইন্টারনেট ওয়েব ব্রাউজার তৈরি করেন। পরবর্তীতে বিনা, এন্ড্রিসেন ও আরো কিছু উদ্দোক্তা মিলে নেটস্কেপ কর্পোরেশন প্রতিষ্ঠা করেন, যা নব্বই এর দশকের মধ্যভাগের সর্বাপেক্ষা জনপ্রিয় ব্রাউজার নেটস্কেপ ন্যাভিগেটর নির্মাণ করেছিল।

মোজাইক নির্মাণের জন্য বিনা ও এন্ড্রিসেন ১৯৯৪ খ্রীস্টাব্দে এসিএম এর সফটওয়্যার সিস্টেম পুরস্কার লাভ করেন। 

২০১০ সালে, বিনা এবং অ্যান্ড্রিসেনকে ইউনিভার্সিটি অফ ইলিনয় ইঞ্জিনিয়ারিং হল অফ ফেমে অন্তর্ভুক্ত করা হয়েছিল। 

এরিক বিনা বর্তমানে শ্যাম্পেইন, ইলিনয় শহরে বাস করেন।

তথ্যসূত্র
---------

1. ↑  "Software System Award"। *ACM Awards*। Association for Computing Machinery। মে ২৩, ২০১৩ তারিখে মূল থেকে আর্কাইভ করা। সংগ্রহের তারিখ অক্টোবর ২৫, ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Services, Engineering IT Shared। "Hall of Fame"। *grainger.illinois.edu* (ইংরেজি ভাষায়)। সংগ্রহের তারিখ ২০২০-০৫-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এস এম নজরুল ইসলাম** (জন্ম: ৭ মে ১৯২৪ - মৃত্যু: ১৭ ডিসেম্বর ২০১৭)  বাংলাদেশের প্রখ্যাত একজন ব্যবসায়ী। তিনি ইলেক্ট্রনিক্স কোম্পানি ওয়াল্টন গ্রুপ ও মার্সেল গ্রুপ দুটির প্রতিষ্ঠাতা। প্রথমে তিনি রেজভি এন্ড ব্রাদার্স নামে ১৯৭৭ সালে একটি কোম্পানি প্রতিষ্ঠা করেন। যার সংক্ষিপ্ত নাম ছিলো আরবি গ্রুপ।

জন্ম ও পারিবারিক জীবন
---------------------

এস এম নজরুল ইসলামের জন্ম বাংলাদেশের টাঙ্গাইল সদর উপজেলার গোসাই জোয়াইর নামক গ্রামে। তার পাঁচ ছেলে ও দুই মেয়ে রয়েছে। তিনি ইসলামের ৫ম স্তম্ভ পবিত্র হজ্জ পালন করেছেন।

কর্মজীবন
--------

এস এম নজরুল ইসলামের পিতা ছিলেন একজন ব্যবসায়ী। সেই সুবাধে তিনি তার পিতার সাথে ব্যবসায় নেমে পড়েন। তিনি এবং তার পিতা স্বাধীনতার আগে ভারতের আসামের সাথে নৌপথে ব্যবসা করতেন। পরে বাংলাদেশ স্বাধীন হওয়ার পর তিনি নিজে আলাদা ব্যবসা শুরু করেন। ১৯৭৭ সালে তিনি রেজভি এন্ড ব্রাদার্স নামে একটি কোম্পানি প্রতিষ্ঠা করেন। যা তার বড় ছেলে এস এম নুরুল ইসলাম রিজভির নামানুসারে করেছেন। বিভিন্ন ব্যবসার পাশাপাশি তিনি দুটি ইলেক্ট্রনিক্স কোম্পানি গড়ে তুলেন। প্রথমটি হলো ওয়ালটন ও দ্বিতীয়টি মার্সেল।

ব্যবসায়ীক কর্মকাণ্ড
--------------------

এস এম নজরুল ইসলাম তিনি টাঙ্গাইল কেন্দ্রীয় সমবায় ব্যাংকের পরিচালক, জমি বন্ধকি ব্যাংকের প্রতিষ্ঠাতা পরিচালক, জেলা সার ব্যবসায়ী সমিতির সভাপতি ও গোসাই জোয়াইর আজিম মেমোরিয়াল উচ্চ বিদ্যালয়ের সভাপতি ছিলেন। ব্রিটিশ শাসনামলে তার প্রথম ব্যবসায়ীক জীবনে শুরু হয় কর্ণফুলি পেপার মিলের ঠিকাদারি দিয়ে। এরপর অন্যান্য ঠিকাদারি ব্যবসাও করেন। পরবর্তীতে তিনি নিজস্ব টিনের ব্যবসা করেছেন।

অবদান
-----

এস এম নজরুল ইসলাম একজন ব্যবসায়ী হওয়া সত্ত্বেও সমাজ সেবামূলক কর্মকাণ্ডেও জড়িত ছিলেন। তার মধ্যে উল্লেখযোগ্য হলো তার নিজস্ব জমির ওপর নির্মাণ করেছেন গোসাই জোয়াইর কমিউনিটি ক্লিনিক।

তথ্যসূত্র
---------

1. 1 2  ওয়ালটন গ্রুপের প্রতিষ্ঠাতা চেয়ারম্যান নজরুল ইসলাম আর নেই - দৈনিক সমকাল
2. ↑  বিদায়, দেশি ইলেক্ট্রনিক শিল্পের পথিকৃৎ - দৈনিক প্রথম আলো
3. ↑  টিনের ব্যবসা থেকে ওয়ালটনের মালিক নজরুল ইসলাম- বিডিঅনলাইনমিডিয়া ডটকম[*স্থায়ীভাবে অকার্যকর সংযোগ*]
**ওলেস হেন্নাদিয়োভিচ সানিন** ( ইউক্রেনীয়: Олесь Геннадійович Санін: ৩০ জুলাই, ১৯৭২ সালে  কামিন-কাশিরস্কিতে জন্মগ্রহণ করেন) একজন ইউক্রেনীয় চলচ্চিত্র পরিচালক, অভিনেতা, সিনেমাটোগ্রাফার, প্রযোজক, সঙ্গীতজ্ঞ এবং ভাস্কর। ইউক্রেনের বিশিষ্ট শিল্পী; তিনি আলেকজান্ডার ডোভজেঙ্কো ইউক্রেনীয় রাষ্ট্রীয় পুরস্কারে ভূষিত হন।

জীবনী
-----

ভলিন ওব্লাস্টের কামিন-কাশিরস্কিতে জন্মগ্রহণ করেন। তিনি ১৯৯৩ সালে কিয়েভের ইভান কার্পেনকো-ক্যারি ন্যাশনাল ইউনিভার্সিটি অফ থিয়েটার, ফিল্ম এবং টিভি থেকে অভিনেতার ক্লাসে (শিক্ষক: ভ্যালেন্টিনা জিমনিয়া) স্নাতক হন এবং ১৯৯৮ সালে ফিচার ফিল্মের জন্য চলচ্চিত্র পরিচালনার কোর্স (শিক্ষক: লিওনিড ওসিকা) শেষ করেন। তিনি নেদারল্যান্ডস এবং মার্কিন যুক্তরাষ্ট্রে তার ইন্টার্নশিপ করেছেন। ১৯৯৪-২০০০ সালে তিনি আন্তর্জাতিক সংস্থা ইন্টারনিউজ নেটওয়ার্ক (বর্তমানে ইন্টারনিউজ ) এর ইউক্রেনীয় শাখার ফিচার এবং ডকুমেন্টারি ফিল্ম বিভাগে চলচ্চিত্র পরিচালক, ফটোগ্রাফির পরিচালক, প্রযোজনা পরিচালক হিসাবে কাজ করেছিলেন।তিনি কয়েক ডজন ডকুমেন্টারি তৈরি করেছেন (যেমন ইন্টারনিউজ নেটওয়ার্ক, কানাল+, ইউক্রেনীয় টিভি চ্যানেল 1+1, এনটিভি, টিএনটি, পোলস্যাট, ডালাস স্টুডিও, আইকন, প্রো হেলভেসিয়া ইত্যাদি স্টেশনগুলির জন্য)। তিনি বেশ কয়েকটি তথ্যচিত্রের ফটোগ্রাফির পরিচালক ছিলেন এবং কয়েকটি তথ্যচিত্র ও ফিচার শর্ট ফিল্ম পরিচালনা করেছিলেন।

সানিন ইউক্রেনীয় অ্যাসোসিয়েশন অফ ইয়াং সিনেমাটোগ্রাফারদের সভাপতিত্ব করেন।

তিনি বান্দুরা, তোরবান, হার্ডি-গুর্ডি বাজান এবং হার্ডি-গুর্ডি খেলোয়াড়দের ভলহিনিয়া ঐতিহ্য অনুসরণ করেন।

দাদার নৈপুণ্যে আয়ত্ত করে নিজেই বাদ্যযন্ত্র তৈরি করতেন। Oleś Smyk ছদ্মনাম ব্যবহার করে ( ইউক্রেনীয়: Олесь Смик ) ), তিনি কিয়েভ কোবজার গিল্ডের সদস্য।

তার দুটি ফিচার ফিল্ম, প্রথম *মামায়* (২০০৩) এবং *দ্য গাইড* (২০১৪), সেরা বিদেশী ভাষার চলচ্চিত্রের জন্য একাডেমি পুরস্কারের জন্য অফিসিয়াল ইউক্রেনীয় এন্ট্রি ছিল।  

ইউক্রেনীয় কোবজারদের ভাগ্য সম্পর্কে *গাইড* ১০ অক্টোবর, ২০১৪ এ ৩০ তম ওয়ারশ ফিল্ম ফেস্টিভ্যালে প্রিমিয়ার হয়েছিল ।

পুরস্কার ও সম্মাননা
-------------------

* আলেকজান্ডার ডোভজেনকো ইউক্রেনীয় স্টেট অ্যাওয়ার্ড *মামায়* চলচ্চিত্রের জন্য ( ইউক্রেনীয়: Мамай ) , ২০০৩
* ইউক্রেনীয় একাডেমী অফ আর্টসের রৌপ্য পদক
* লুমিয়ের ব্রাদার্স সিলভার পদক

তথ্যসূত্র
---------

1. ↑  "Oles Sanin"।
2. ↑
3. ↑  List of submissions to the 87th Academy Awards for Best Foreign Language Film
4. ↑

বহিঃসংযোগ
---------


উইকিমিডিয়া কমন্সে **ওলেস সানিন** সংক্রান্ত মিডিয়া রয়েছে।

* ইন্টারনেট মুভি ডেটাবেজে ওলেস সানিন (ইংরেজি)
* Official page of *The Guide* (eng. and ukr.)  ওয়েব্যাক মেশিনে আর্কাইভকৃত ১৭ অক্টোবর ২০১৪ তারিখে
* Sanin about his film *The Guide* at the 30th Warsaw Film Festival, 10.2014 (ukr.)Warsaw Film Festival  ওয়েব্যাক মেশিনে আর্কাইভকৃত ২৩ ডিসেম্বর ২০১৫ তারিখে
* 
* ওয়েব্যাক মেশিনে আর্কাইভকৃত ১৭ অক্টোবর ২০১৪ তারিখে
* Note on the Ukrainian Film Club of Columbia University (2014.10.26)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* মার্কিন যুক্তরাষ্ট্র

 |
এরিখ নিউম্যান
**এরিখ নিউম্যান** (হিব্রু ভাষায়: אריך נוימן‎; ২৩শে জানুয়ারি ১৯০৫ - ৫ নভেম্বর ১৯৬০) একজন মনোবিজ্ঞানী, দার্শনিক, লেখক ও কার্ল জং-এর ছাত্র ছিলেন।

কর্মজীবন
--------

এরিখ নিউম্যান বার্লিনে একটি ইহুদি পরিবারে জন্মগ্রহণ করেছিলেন। তিনি ১৯২৭ সালে এর্লাঙ্গেন-নুরেমবার্গ বিশ্ববিদ্যালয় থেকে দর্শনশাস্ত্রে পিএইচডি অর্জন করেন এবং তারপরে বার্লিন বিশ্ববিদ্যালয়ে মেডিসিন বিষয়ে অধ্যয়ন চালিয়ে যান, যেখানে তিনি ১৯৩৩ সালে মেডিসিনে প্রথম ডিগ্রি অর্জন করেন। ১৯৩৪ সালে এরিখ ও তার স্ত্রী জুলি, যারা কিশোর বয়স থেকেই জায়নবাদী ছিলেন, নাৎসি সরকার কর্তৃক ইহুদিদের অত্যাচারের ভয়ে উদ্বিগ্ন হয়ে তেল আবিবে চলে যান। বহু বছর ধরে, তিনি নিয়মিত সিজি জং ইনস্টিটিউটে বক্তৃতা দিতে সুইজারল্যান্ডের জুরিখে ফিরে আসেন। তিনি ইংল্যান্ড, ফ্রান্স ও নেদারল্যান্ডসেও ঘন ঘন বক্তৃতা দিয়েছিলেন, এবং বিশ্লেষণাত্মক মনোবিজ্ঞানের জন্য আন্তর্জাতিক সমিতির সদস্য এবং বিশ্লেষণাত্মক মনোবিজ্ঞানীদের ইসরায়েল অ্যাসোসিয়েশনের সভাপতি ছিলেন। তিনি ১৯৬০ সালে কিডনি ক্যান্সারে মারা যাওয়ার আগ পর্যন্ত ১৯৩৪ থেকে তেল আবিবে বিশ্লেষণাত্মক মনোবিজ্ঞান চর্চা করেন।

অবদানসমূহ
---------

এরিখ উন্নয়নমূলক মনোবিজ্ঞান এবং চেতনা ও সৃজনশীলতার মনোবিজ্ঞানের ক্ষেত্রে অবদান রেখেছিলেন। বিশ্লেষণের জন্য তার একটি তাত্ত্বিক ও দার্শনিক দৃষ্টিভঙ্গি ছিল, যা ইংল্যান্ড ও মার্কিন যুক্তরাষ্ট্রে আরও ক্লিনিকাল উদ্বেগের বিপরীতে ছিল। মনোবিজ্ঞানে তার সবচেয়ে মূল্যবান অবদান ছিল "সেন্ট্রোভার্সন" এর অভিজ্ঞতাগত ধারণা, অতিরিক্ত ও অন্তর্মুখী সংশ্লেষণ। যাইহোক, তিনি তার নারী বিকাশের তত্ত্বের জন্য সর্বাধিক পরিচিত, যা অসংখ্য প্রকাশনায় প্রণীত একটি তত্ত্ব, বিশেষ করে *দ্য গ্রেট মাদার*। তাঁর রচনাগুলিও ইতিহাস জুড়ে পৌরাণিক কাহিনী যেভাবে চেতনার বিকাশের দিকগুলি প্রকাশ করে তা ব্যাখ্যা করে, যা সমগ্র ব্যক্তি ও সমাজ উভয় ক্ষেত্রেই সমান্তরাল।

কাজ
---

বিশ্লেষণাত্মক মনোবিজ্ঞান বা জুঙ্গিয়ান চিন্তাধারায় তার সবচেয়ে স্থায়ী অবদান হল *দ্য অরিজিনস অ্যান্ড হিস্ট্রি অব কনসেসনেস* (১৯৪৯) ও *দ্য গ্রেট মাদার* (১৯৫৫)। আরেকটি কাজ, *ডেপ্ত সাইকোলজি অ্যান্ড আ নিউ এথিক* (বাংলা:*গভীরতা মনোবিজ্ঞান ও একটি নতুন নীতিশাস্ত্র)* মানুষের ধ্বংসাত্মকতা ও মানুষের মনকে তার নিজস্ব ছায়ার সাথে কীভাবে সম্পর্কিত তা প্রতিফলিত করে।

*এরিখ নিউম্যান তার* আর্ট অ্যান্ড দ্য ক্রিয়েটিভ ঊনকোনসসিওস*,* দ্য ফিয়ার অফ দ্য ফেমিনাইন*, ও* আমোর অ্যান্ড সাইক -এ *মেয়েলি প্রত্নতাত্ত্বিক বিষয়ে আরও গবেষণা করেছেন।*

তথ্যসূত্র
---------

1. ↑  "Erel Shalit: Gershom Scholem: Obituary for Erich Neumann"। *www.erelshalit.com*। ২০২১-০৯-১২ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৬।
2. 1 2 3  Camille Paglia (২০০৬)। "Erich Neumann: Theorist of the Great Mother" (পিডিএফ)। সংগ্রহের তারিখ ডিসেম্বর ৩০, ২০১৮।
3. ↑  Hopcke, Robert H. (১৯৮৯)। *Jung, Jungians and Homosexuality*। Shambhala Publications, Inc। পৃষ্ঠা 70। আইএসবিএন 0-87773-585-9।
এসওএস

সংকেত শুনুন

---

*এই ফাইলটি শুনতে অসুবিধা হচ্ছে? মিডিয়া সাহায্য দেখুন।*

**এসওএস** একটি আন্তর্জাতিক আতান্তর সংকেত (▄▄▄▄▄▄▄▄▄▄▄▄▄▄▄▄▄▄▄▄▄▄▄▄▄▄), যা মুলত সামুদ্রিক ব্যবহারের জন্য প্রতিষ্ঠিত হয়েছিল। এটির আনুষ্ঠানিক লিখিত রুপে এসওএস উপরে লম্বা দাগ টানা হয়ে থাকে যা "এসওএস" এর স্বতন্ত্র বর্ণগুলির জন্য সাংকেতিক লিখন পদ্ধতির সমতুল্য অক্ষরের মধ্যে কোন ফাঁক ছাড়াই, তিনটি বিন্দু / তিনটি ড্যাশ / তিনটি বিন্দুর অবিচ্ছিন্ন অনুক্রম হিসাবে প্রেরণ করা হয়। আন্তর্জাতিক সাংকেতিক পদ্ধতিতে তিনটি বিন্দু "এস" বর্ণটি তৈরি করে এবং তিনটি ড্যাশ "ও" বর্ণ তৈরি করে, ফলে "এস ও এস" দ্বারা বিন্দু এবং ড্যাশগুলির ক্রমটি মনে রাখা সহজ হয়। (আইডাব্লুবি, ভি জেড এ, ৩বি, এবং ভি৭) ক্রমগুলো এসওএস এর সমার্থক হওয়া সত্ত্বেও ঐতিহ্যগত ভাবে এসওএস মনে রাখা অধিকতর সহজ। যদিও এসওএস আনুষ্ঠানিকভাবে কেবল একটি স্বতন্ত্র সাংকেতিক লিখন পদ্ধতির ক্রম যা কোনো কিছুর সংক্ষিপ্ত রুপ নয়। প্রচলিত ব্যবহারে এটির বিস্তারিত রুপ "সেভ আওয়ার সোল" অথবা "সেভ আওয়ার শিপ"।

তথ্যসূত্র
---------

1. ↑  Weik, Martin (২০১২-১২-০৬)। *Communications Standard Dictionary* (ইংরেজি ভাষায়)। Springer Science & Business Media। আইএসবিএন 978-1-4613-0429-6।
2. ↑  "The Electrician. vol.52 (1904)."। *HathiTrust* (ইংরেজি ভাষায়)। সংগ্রহের তারিখ ২০২০-০৩-১৬।
3. ↑  Howeth, Linwood S. (1963.)। *History of communications-electronics in the United States Navy.*। Washington।  এখানে তারিখের মান পরীক্ষা করুন: `|তারিখ=` (সাহায্য)
**এরিন ব্রকোভিচ** (ইংরেজি ভাষায়: Erin Brockovich) স্টিভেন সোডারবার্গ পরিচালিত মার্কিন চলচ্চিত্র যা ২০০০ সালে মুক্তি পায়। মার্কিন যুক্তরাষ্ট্রের পশ্চিম উপকূলের বৈদ্যুতিক শক্তির বৃহৎ কোম্পানি প্যাসিফিক গ্যাস অ্যান্ড ইলেকট্রিক কোম্পানির বিরুদ্ধে এরিন ব্রকোভিচের আইনি লড়াইয়ের সত্য কাহিনীর উপর ভিত্তি করে সিনেমাটি তৈরি করা হয়েছে। ব্রকোভিচ চরিত্রে অভিনয় করেছেন জুলিয়া রবার্টস। উল্লেখ্য জুলিয়া রবার্টস এই চরিত্রে অবিনয় করার জন্য সেরা অভিনেত্রী হিসেবে একাডেমি পুরস্কার অর্জন করেন। ছবিতে সত্যিকারের এরিন ব্রকোভিচ "জুলিয়া" নামের ওয়েট্রেস হিসেবে কয়েক সেকেন্ডের জন্য অভিনয় করেন যাকে ক্যামিও বলা যেতে পারে। ব্রকোভিচ বলেছেন, ছবির সাথে বাস্তবের মিল শতকরা ৯৮ ভাগ। খুব সামান্যই পরিবর্তন করা হয়েছে এতে।

প্রতিক্রিয়া
------------

ছবিটি সমালোচকদের কাছে বিপুল প্রশংসিত হয়েছে। দর্শকদের কাছেও বেশ জনপ্রিয়তা অর্জন করেছে। ২০০০ সালের ১৯শে মার্চ থেকে ২৬শে মার্চ পর্যন্ত মার্কিন বক্স-অফিসে প্রথম স্থান অধিকার করে ছিল এই সিনেমা। ৫১ মিলিয়ন ডলার বাজেটের এই সিনেমা থেকে মোট আয় হয়েছে প্রায় ২৫৬ মিলিয়ন ডলার। রিভিউ সংগ্রাহক ওয়েবসাইট রটেন টম্যাটোস-এ এর রেটিং ৮৩%, অর্থাৎ শতকরা ৮৩ জন সমালোচকই প্রশংসা করেছেন।

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ২৭ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৩।
2. ↑  "সংরক্ষণাগারভুক্ত অনুলিপি"। ৩১ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৩।

বহিঃসংযোগ
---------


উইকিউক্তিতে ***এরিন ব্রকোভিচ (চলচ্চিত্র)*** সম্পর্কিত উক্তির সংকলন রয়েছে।

* Official movie site
* Erin Brockovich-Ellis' official site
* ইন্টারনেট মুভি ডেটাবেজে *এরিন ব্রকোভিচ*  উইকিউপাত্তে এটি সম্পাদনা করুন (ইংরেজি)
**এম আবদুর রহমান** বা মহম্মদ আবদুর রহমান (১ আগস্ট ১৯০৯ ― ৪ নভেম্বর ১৯৯২) ছিলেন বিশিষ্ট বাঙালি গবেষক, সাহিত্যিক ও সমাজসেবী।

জন্ম ও প্রারম্ভিক জীবন
----------------------

এম আবদুর রহমানের জন্ম অবিভক্ত বাংলার অধুনা  পশ্চিমবঙ্গের বীরভূম জেলার  কীর্ণাহারের নিকটস্থ নিমড়া গ্রামে। পিতা মোহাম্মদ হোসেন ছিলেন স্বভাব কবি এবং মাতা মেহেরউন্নিসা। পড়াশোনা গ্রামের স্কুলে। ১৯৩০ খ্রিস্টাব্দে ম্যাট্রিক পাশ করে কলকাতা যান ডাক্তারি পড়তে। কিন্তু স্বদেশি আবহাওয়ায় যুক্ত হয়ে শেষে আইন পড়েন ও সাংবাদিকতায় মেতে ওঠেন। শেষে অবশ্য মোক্তারি পাশ করেন। কলকাতায় কাজী নজরুল ইসলামের কবিতা পড়ে মুগ্ধ হয়ে চলে যান গণবাণী'র অফিসে নজরুলের সঙ্গে সাক্ষাৎ করতে। তার সঙ্গে প্রথম সাক্ষাতে তিনি সাহিত্য রচনায় মনোযোগী হন। সেই সাথে নজরুল জাতির আত্মিক উন্নতির জন্য গ্রামে লাইব্রেরি প্রতিষ্ঠার পরামর্শ দেন তাকে, সঙ্গে কিছু বইও। সেসময় তার আলাপ হয় শিক্ষাবিদ লেখক  হুমায়ুন কবিরের  সাথে ও।

কর্মজীবন ও সাহিত্যকর্ম
----------------------

মোক্তারি পাশ করে তিনি কিছু দিন  সিউড়িতে আইন ব্যবসা শুরু করেন, সঙ্গে যুক্ত হন সিউড়ি'র সাপ্তাহিক 'বীরভূম বার্তা' সঙ্গে। এই সূত্রে তার সম্পর্ক গড়ে ওঠে এ কে ফজলুল হকের সঙ্গেও। ১৯৩৮ খ্রিস্টাব্দে তিনি কাটোয়া কোর্টে আইন ব্যবসা করেছেন। পরে তিনি অ্যাডভোকেটও হয়েছিলেন।

এরপর দ্বিতীয়বার তিনি কলকাতায় চলে আসেন। এবার কর্মজীবন শুরু করেন  এস ওয়াজেদ আলির অবিভক্ত বাংলার উল্লেখযোগ্য সাহিত্য পত্রিকা 'গুলিস্তা' য়। পরে যুক্ত হন 'সওগাত', 'মোহাম্মদী' প্রভৃতি পত্রিকায়। সেই সাথে চলে তার সাহিত্যকর্ম। বিদ্রোহী কবির ঘনিষ্ঠ সাহচর্যে তার যে কলমের সৃজনশীলতা এসেছিল, তারই প্রকাশ ঘটেছে - বারোটি গবেষণা গ্রন্থ, কবিতা ও পদ্যের সঙ্কলন চারটি, নজরুল বিষয়ক গ্রন্থ তিনটি, একটি নাটক এবং চারটি জীবনী গ্রন্থের মধ্যে। তার রচিত গ্রন্থগুলির মধ্যে উল্লেখযোগ্য গ্রন্থগুলি হল -

* *শহীদ বীর তিতুমীর*
* *কারবালার বাণী*
* *স্বাধীনতা সংগ্রামে মুসলিম মহিলার অবদান*
* *কিশোর নজরুল*
* *পয়গম্বর প্রিয়া*
* *ফরিয়াদ*
* *মহাত্মা গান্ধী*
* *সীমান্ত গান্ধী*
* *বিদ্রোহী ফকির নায়ক মজনু শাহ*
* *স্বাধীনতা সংগ্রামে সপ্ত সাংবাদিক*
* *বীরভূমির সিংহাসন*
* *বঙ্গীয় মুসলমান সাহিত্য সমিতির ইতিহাস*
* *রবীন্দ্রনাথ ও নজরুল*
* *মহিলা দরবেশ*
* *তিন রাবেয়া*
* *বীরাঙ্গনা কবি সরোজিনী নাইডু*

সম্মাননা
--------

সাহিত্য প্রতিভার স্বীকৃতি স্বরূপ আবদুর রহমান বুলবুল পুরস্কার, নজরুল পুরস্কার লাভ করেছেন। ১৯৭৪ খ্রিস্টাব্দে শ্রী শ্রী সাধু তারাচরণ সত্যসঙ্ঘ তাঁকে ‘সাহিত্য ভারতী’ উপাধি প্রদান করে। জয়দেব কেঁদুলি বাউল মেলায় তাঁকে 'কুমুদরঞ্জন পুরস্কার' প্রদান করা হয়। ১৯৮৩ খ্রিস্টাব্দের ২রা অক্টোবর বীরভূম সাহিত্য পরিষদ তাঁকে সংবর্ধনা জ্ঞাপন করে।

জীবনাবসান
---------

সাহিত্য সাধক এম আবদুর রহমান ১৯৯২ প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৭৪ এবং ৩০৪ আইএসবিএন ৯৭৮-৮১-৭৯৫৫-২৯২-৬
2. ↑  "তার লাইব্রেরিতে বই দিয়েছিলেন নজরুল"। সংগ্রহের তারিখ ২০২১-০৭-১৯।
**প্রফেসর ড. এম আব্দুস সোবহান** রাজশাহী বিশ্ববিদ্যালয়ের ২৩ তম উপাচার্য। তিনি ফলিত পদার্থবিজ্ঞান ও ইলেক্ট্রনিক ইঞ্জিনিয়ারিং বিভাগের শিক্ষক। রাজশাহী বিশ্ববিদ্যালয়ে প্রথমবারের মত দুইবার উপাচার্য হিসেবে নির্বাচিত হয়েছেন।

জন্ম
----

এম আব্দুস সোবহান ১৯৫৩ সালে বাংলাদেশের নাটোর জেলায় জন্মগ্রহণ করেন।

শিক্ষাজীবন
----------

এম আব্দুস সোবহান রাজশাহী বোর্ডের অধীনে মাধ্যমিক ও উচ্চ মাধ্যমিক পাশ করে রাজশাহী বিশ্ববিদ্যালয়ের ফলিত পদার্থবিজ্ঞান (বর্তমানে বিভাগের নাম ইলেক্ট্রিকাল ও ইলেক্ট্রনিক ইঞ্জিনিয়ারিং ) বিভাগে ভর্তি হন। ১৯৭৪ সালে উক্ত বিভাগ থেকে বিএসসি অনার্স পাশ করেন এবং ১৯৭৫ সালে একই বিশ্ববিদ্যালয়ের ফলিত পদার্থবিজ্ঞান ও ইলেক্ট্রনিক (নাম পরিবর্তন হওয়ার পর) বিভাগ থেকে এমএসসি পাশ করেন।

### উচ্চশিক্ষা

উচ্চশিক্ষা অর্জনের জন্য এম আব্দুস সোবহান অস্ট্রেলিয়ায় গমন করেন। তিনি অস্ট্রেলিয়ার নিউ-ক্যাসেল বিশ্ববিদ্যালয়ের স্নাতকোত্তর পর্যায়ে গবেষণার জন্য বৃত্তিপ্রাপ্ত হয়েছিলেন। ১৯৯২ সালে উক্ত বিশ্ববিদ্যালয় থেকে পিএইচডি ডিগ্রী লাভ করেন। তার পিএইচডির বিষয় ছিলো *Surface Physics*।

কর্মজীবন
--------

১৯৭৯ সালে তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেক্ট্রনিক বিভাগের ( তৎকালীন নাম) প্রভাষক পদে যোগদান করেন। ১৯৯৭ সালে তার অধ্যাপক পদে পদন্নোতি হয়। তিনি উক্ত বিভাগে ২০০১ সাল থেকে ২০০৪ সাল পর্যন্ত বিভাগীয় প্রধান হিসেবে দায়িত্বপালন করেছেন। এছাড়াও তিনি উক্ত বিশ্ববিদ্যালয়ের বিভিন্ন প্রশাসনিক পদে দায়িত্বপালন করেছেন। যেমন: হাউজ টিউটর, সিনেট সদস্য, সিন্ডিকেট সদস্য, রাজশাহী বিশ্ববিদ্যালয় শিক্ষক সমিতির সাধারণ সম্পাদক ইত্যাদি।

উপাচার্য পদে নিয়োগ
-------------------

এম আব্দুস সোবহান ২০১৭ সালের ৭ই মে তিনি দ্বিতীয় বারের মত রাজশাহী বিশ্ববিদ্যালয়ের উপাচার্য হিসেবে নিয়োগ পেয়েছিলেন। ২০২১ সালের ৬ মে তিনি অবসরে যান। এর আগে ২০০৯ সালের ২৬ ফেব্রুয়ারি থেকে ২০১৩ সালের ২৫ ফেব্রুয়ারি পর্যন্ত প্রথম মেয়াদে ভিসি হিসেবে দায়িত্ব পালন করেন।

গবেষণা
------

এম আব্দুস সোবহান সারফেস ফিজিক্স, সৌরশক্তি, থিন ফিল্ম ইত্যাদি বিষয়ে গবেষণা করেন। জাতীয় ও আন্তর্জাতিক বিভিন্ন সাময়িকীতে তার লিখিত গবেষণামূলক নিবন্ধ প্রকাশিত হয়েছে।

সমালোচনা
--------

আবদুস সোবহান ভিসি থাকাকালীন ২ মেয়াদেই তার বিরুদ্ধে অবৈধ জনবল নিয়োগে, অনিয়ম ও স্বজনপ্রীতির অভিযোগ উঠে।

তথ্যসূত্র
---------

1. ↑  "দ্বিতীয় মেয়াদে রাবি'র ভিসি আব্দুস সোবহান"। *Bangla Tribune* (Bangla ভাষায়)। Bangladesh। ২০১৭-০৫-০৭। ২০১৭-০৫-১১ তারিখে মূল থেকে আর্কাইভ করা। সংগ্রহের তারিখ ২০১৭-০৫-০৭। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Profiles"। *Golden Jubilee and Reunion 2016* (Text)`|format=` এর `|url=` প্রয়োজন (সাহায্য): 24। ২০১৬-১২-২৫।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  রাবির ফলিত পদার্থ ও ইলেক্ট্রনিক ইঞ্জিনিয়ারিং বিভাগকে একীভূতকরণ[*স্থায়ীভাবে অকার্যকর সংযোগ*]
4. ↑  "অনিয়মের প্রতিবাদী আবদুস সোবহান উপাচার্য হয়ে যেভাবে অনিয়মে জড়ালেন"। ২০২১-০৫-১০। সংগ্রহের তারিখ ২০২১-০৫-১০।
5. ↑  "পুলিশ প্রটোকলে ক্যাম্পাস ছাড়লেন রাবি ভিসি" (ইংরেজি ভাষায়)। সংগ্রহের তারিখ ২০২১-০৫-০৮।
6. ↑  "উপাচার্যের শেষ দিনের নিয়োগ অবৈধ: মন্ত্রণালয়"। Archived from the original on ২০২১-০৫-০৮। সংগ্রহের তারিখ ২০২১-০৫-০৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**ওলেনা আপানোভিচ** ( ইউক্রেনীয়: Олена Михайлівна Апанович ) (৯ নভেম্বর ১৯১৯- ২১ ফেব্রুয়ারি ২০০০) ছিলেন একজন ইউক্রেনীয় ইতিহাসবিদ,  জাপোরোজিয়ান কসাকডমের একজন গবেষক। তিনি একজন আন্তোনোভিচ পুরস্কার প্রাপক ছিলেন।

জীবনী
-----

ওলেনা আপানোভিচ রাশিয়ার সিম্বির্স্ক গভর্নরেট (বর্তমানে দিমিত্রোভগ্রাদ, উলিয়ানভস্ক ওব্লাস্ট ) মেলেকেসে একজন রেলরোড ক্লার্কের পরিবারে জন্মগ্রহণ করেছিলেন। তার আত্মীয়রা তার মা একটি রেলগাড়িতে ওলেনাকে জন্ম দেওয়ার কথা বর্ণনা করেছেন। তার বাবা ছিলেন বেলারুশিয়ান কৃষক স্টক (অতএব বেলারুশিয়ান শেষ নাম *আপানোভিচ* ) এবং তার মা ছিলেন ছোট-কালের পোলিশ অভিজাত বংশের। তিনি তার সমস্ত শৈশব কাটিয়েছেন উত্তর-পূর্ব চীনের মাঞ্চুরিয়াতে, যেখানে তার বাবা কাজ করতেন। তার পরিবারকে জাপানিরা চীন থেকে নির্বাসিত করেছিল। তারা ১৯৩৩ সালে খারকিভে বসতি স্থাপন করে, যেখানে ওলেনা উচ্চ বিদ্যালয় শেষ করেন। এর পরেই ওলেনার মা মারা যান এবং তার বাবাকে 1939 সালে মিথ্যা অভিযোগে দমন করা হয়।

১৯৩৭ সালে, তিনি মস্কোর "অল-ইউনিয়ন ইন্সটিটিউট অফ জার্নালিজম"-এ প্রবেশ করেন, কিন্তু স্কুলটি শীঘ্রই বন্ধ হয়ে যায় এবং আপানোভিচ খারকিভে ফিরে আসেন যেখানে তিনি দ্বিতীয় পর্বের শুরুর কিছুক্ষণ আগে পেডাগোজিকাল ইনস্টিটিউট (রাশিয়ান ভাষা ও সাহিত্য অনুষদ) থেকে স্নাতক হন। বিশ্বযুদ্ধ । জার্মান আক্রমণ শুরু হওয়ার পরে, তাকে কাজাখস্তান এবং বাশকিরিয়াতে সরিয়ে নেওয়া হয়েছিল। মে 1944 থেকে, ওলেনা কিয়েভের ইউক্রেনের সেন্ট্রাল স্টেট আর্কাইভে একজন গবেষক হিসাবে কাজ করেছিলেন এবং প্রকাশের জন্য অনেক ঐতিহাসিক নথি প্রস্তুত করেছিলেন।

১৯৫০ সালে, আপানোভিচ ১৭৬৮-১৭৭৪ সালের রুশো-তুর্কি যুদ্ধে জাপোরোজিয়ান কস্যাকসের অংশগ্রহণের বিষয়ে ক্যান্ডিডেট অফ সায়েন্স ডিগ্রী (মোটামুটি একটি পিএইচডির সমতুল্য) জন্য তার গবেষণামূলক প্রবন্ধ রক্ষা করেছিলেন। এরপর তিনি ইউক্রেনের একাডেমি অফ সায়েন্সেসের ইতিহাসের ইনস্টিটিউটে কসাকডমের একজন নেতৃস্থানীয় বিশেষজ্ঞ হিসেবে যোগদান করেন। 1950-72 সময়কালে, তিনি জাপোরোজিয়ান কস্যাক ইতিহাসের সাথে যুক্ত স্থানগুলিতে প্রত্নতাত্ত্বিক অভিযানের নেতৃত্ব দিয়েছিলেন, অনেক বৈজ্ঞানিক কাজ প্রকাশ করেছিলেন এবং জাপোরোজিয়ান কস্যাক স্মারকগুলির একটি সম্পূর্ণ নিবন্ধন করেছিলেন।

১৯৭২ সাল থেকে, ইতিহাসের ইনস্টিটিউট থেকে রাজনৈতিক কারণে বরখাস্ত হওয়ার পর, আপানোভিচ ইউক্রেনের একাডেমি অফ সায়েন্সের সেন্ট্রাল সায়েন্টিফিক লাইব্রেরিতে কাজ করেন, পাণ্ডুলিপি গবেষণায় গুরুত্বপূর্ণ অবদান রাখেন। 1980 এর দশকের গোড়ার দিকে, তাকে প্রায়শই ইউক্রেনীয় কসাকডমের তথ্যচিত্র এবং কথাসাহিত্য চলচ্চিত্রের জন্য ঐতিহাসিক পরামর্শদাতা হওয়ার জন্য আমন্ত্রণ জানানো হয়েছিল।

পুরস্কার ও সম্মাননা
-------------------

* ১৯৯১, আপানোভিচ ইউক্রেনের লেখক ইউনিয়নের সদস্য হন
* ১৯৯৪, T.Shevchenko নামে পুরষ্কার প্রদান করা হয়
* ১৯৯৫, আন্তোনোভিচ পুরস্কার (মার্কিন যুক্তরাষ্ট্র)

তথ্যসূত্র
---------

1. ↑  "Apanovych, Olena"। *www.encyclopediaofukraine.com*। সংগ্রহের তারিখ ২০২৩-০৮-১৫।
2. ↑  "Results of Ukraine's Cultural Diplomacy Month on Wikipedia"।

টেমপ্লেট:1994 Shevchenko National Prizeটেমপ্লেট:Antonovych prize winners

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
	+ 2
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* ইউক্রেন
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |
**এম. আবু ছালেহ** (১৯৪০-৩ আগস্ট ২০২২) ছিলেন একজন বাংলাদেশী রাজনীতিবিদ, মুক্তিযুদ্ধের অন্যতম সংগঠক, মুক্তিযোদ্ধা ও সাবেক গণপরিষদ সদস্য। এছাড়া তিনি ছিলেন শেখ মুজিবুর রহমানের ঘনিষ্ঠ সহচর।

প্রারম্ভিক জীবন
---------------

আবু ছালেহ ১৯৪০ সালে বাংলাদেশের চট্টগ্রাম জেলার সাতকানিয়া উপজেলার ইছামতিকুল গ্রামে জন্মগ্রহণ করেন। ছালেহ পেশাগত জীবনে ব্যাংকার হিসেবে পাকিস্তানের হাবিব ব্যাংক এবং ইউনাইটেড কমার্শিয়াল ব্যাংকে চাকরি করেন।

রাজনৈতিক জীবন
-------------

আবু ছালেহ ছিলেন ষাটের দশকের চট্টগ্রামের ছাত্রনেতা ও মুক্তিযুদ্ধের অন্যতম সংগঠক। তিনি ১৯৭০ সালের ৭ ডিসেম্বর অনুষ্ঠিত জাতীয় পরিষদ নির্বাচনে আওয়ামী লীগ থেকে অংশগ্রহণ করে সাতকানিয়া-কুতুবদিয়া-চকরিয়া (এন-ই-১৬০) উপজেলার এম.এন.এ নির্বাচিত হন। ছালেহ মুক্তিযুদ্ধের সময় চট্টগ্রাম দক্ষিণ ও পূর্ব অঞ্চলের সহ-অধিনায়ক হিসেবে দায়িত্ব পালন করেন। এছাড়াও, ছালেহ চট্টগ্রাম জেলা ছাত্রলীগ সভাপতি ও চট্টগ্রাম দক্ষিণ জেলা আওয়ামী লীগের সাধারণ সম্পাদক হিসেবে দায়িত্ব পালন করেন।

মৃত্যু
------

আবু ছালেহ ২০২২ সালের ৩ আগস্ট বার্ধক্যজনিত কারণে চট্টগ্রাম শহরের একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. ↑  "'এম. আবু ছালেহ আদর্শ রাজনীতির অনুকরণীয় ব্যক্তিত্ব'"। দৈনিক সমকাল। ১৫ জুন ২০২২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০২০।
2. 1 2  "সাবেক গণপরিষদ সদস্য আবু ছালেহের সাথে মেয়রপ্রার্থী রেজাউল করিমের সাক্ষাৎ"। দৈনিক নয়া দিগন্ত। সংগ্রহের তারিখ ৪ অক্টোবর ২০২০।
3. 1 2  "প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০২০।
4. ↑  "মুক্তিযুদ্ধের সংগঠক ও রাজনীতিবিদ আবু ছালেহ"। *দৈনিক আজাদী*। সংগ্রহের তারিখ ৩০ মার্চ ২০২৩।
5. ↑  "মুক্তিযুদ্ধের সংগঠক আবু ছালেহ আর নেই"। বিডিনিউজ ২৪। সংগ্রহের তারিখ ৩ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এসবি নেশন** একটি খেলাধুলাসংক্রান্ত ব্লগিং নেটওয়ার্ক। এটি ভক্স মিডিয়ার মালিকানাধীন। ২০০৫ সালে টাইলার ব্লেসজিনস্কি এবং মার্কোস মৌলিতসাস এটি প্রতিষ্ঠা করেন। ২০০৩ সালে ব্লেসজিনস্কি "অ্যাথলেটিকস নেশন" নামে একটি ব্লগ সৃষ্টি করেন। এটি প্রথমে ওকল্যাণ্ডের ক্রীড়াসংক্রান্ত বিষয়ে আলোকপাত করত। ক্রমান্বয়ে এটি মেজর লিগ বেসবল, এনবিএ, এনএফএল এবং এনএইচএল বিষয়ে খবর প্রকাশ শুরু করে। এছাড়াও বিভিন্ন কলেজের সকার দল,মিশ্র মার্শাল আর্ট এবং পেশাদার মল্লযুদ্ধের খবরও এতে প্রকাশিত হয়। ৩০০টি কমিউনিটি সাইট এর আওতাধীনে রয়েছে। ২০১১ সালে এসবি নেশনের উদ্যোগে "দ্য ভার্জ" নামে প্রযুক্তিবিষয়ক প্রকাশনা বের হওয়া শুরু হয়। এই পরিবর্তনের প্রেক্ষাপটে এর পৃষ্ঠপোষক প্রতিষ্ঠান স্পোর্টস ব্লগ ইনকর্পোরেশনের নাম পাল্টে হয় ভক্স মিডিয়া। নিউ ইয়র্ক সিটি ও ওয়াশিংটন ডিসিতে এর কার্যালয় অবস্থিত।

বাণিজ্যিক কর্মকাণ্ড
-------------------

২০০৫ থেকে ২০১১ সালে স্পোর্টস ব্লগ নেটওয়ার্ক এসবি নেশন পৃষ্ঠপোষক প্রতিষ্ঠান স্পোর্টস ব্লগ ইনকর্পোরেটেডের অধীনে কার্যক্রম পরিচালনা করত। এর সদরদপ্তর ওয়াশিংটন ডিসিতে অবস্থিত ছিল।  কিন্তু স্পোর্টস ব্লগের "ভক্স মিডিয়া" নামে পুনঃনামকরণ হওয়ার পর ম্যানহাটনেও এর কার্যক্রম পরিচালিত হতে থাকে। 

ভক্স মিডিয়ার প্রধান নির্বাহী কর্মকর্তা জিম ব্যাংকফ ২০০৯ সাল থেকে এসবি নেশনের প্রধান নির্বাহী কর্মকর্তা হিসেবে দায়িত্ব পালন করছেন। এলেনা বার্জেরন প্রধান সম্পাদক হিসেবে দায়িত্বরত। 

এসবি নেশনের অবদানকারীরা আংশিক সময়ের জন্য দায়িত্ব পালন করেন। অবদানের উপর ভিত্তি করে তাদের পারিতোষিক দেওয়া হয়। বিজ্ঞাপনের মাধ্যমে এটি রাজস্ব আদায় করে।

ইতিহাস
------

টাইলার ব্লেসজিনস্কি এবং মার্কোস মৌলিতসাস ২০০৫ সালে এসবি নেশন সহপ্রতিষ্ঠাতা ছিলেন। ২০০৩ সালের নভেম্বরে ব্লেসজিনস্কি অ্যাথলেটিক্স নেশন নামে ব্লগ প্রতিষ্ঠা করেন। ওকল্যান্ড শহর থেকে আরম্ভ করে সারা যুক্তরাষ্ট্রেরই ক্রীড়াসংক্রান্ত খবর এখানে প্রকাশিত হতে থাকে। অ্যাথলেটিক্স নেশন দ্রুতই ব্লগঅ্যাডসের দ্বিতীয় বৃহত্তম ওয়েবসাইট হয়ে ওঠে (ডেইলি কস ছিল বৃহত্তম ওয়েবসাইট, যেখানে মৌলিতসাস সম্পাদক হিসেবে দায়িত্ব পালন করেন)। ব্লগ নেটওয়ার্কটি সৃষ্টি হওয়ার পর ছয়জন অতিরিক্ত লেখককে নিয়োগ দেওয়া হয়, যাদের কাজ ছিল ব্লেসজিনস্কিকে সাহায্য প্রদান করা। প্রতিষ্ঠিত ব্লগারদের বিষয়বস্তু রচনার জন্য নিয়োগ দেওয়া হয়। দর্শনার্থীরা মন্তব্য শাখায় অভিমত প্রকাশে সক্ষম হতেন। একটা সময় ব্লেসজিনস্কি বিষয়বস্তু রচনা ছেড়ে প্রতিষ্ঠানের প্রশাসনিক কর্মকাণ্ড সম্পাদনের দিকে অভিনিবেশ প্রদান করেন।

২০০৮ সালে সিরিআ-কে উপলক্ষ করে এসবি নেশন ৫ মিলিয়ন ডলারের অর্থ সংগ্রহে সক্ষম হয়।

তথ্যসূত্র
---------

1. ↑  "sbnation.com Site Overview"। Alexa Internet। সেপ্টেম্বর ১, ২০১৮ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১, ২০১৮।
2. ↑  Dubois, Lou (20 আগস্ট, 2010)। "The Evolution of Sports Blog Nation"। *Inc.com*।  এখানে তারিখের মান পরীক্ষা করুন: `|তারিখ=` (সাহায্য)
3. ↑
4. ↑  Itzkowitz, Laura (18 জানু, 2018)। "New York City's fanciest offices are absolutely jaw-dropping"।  এখানে তারিখের মান পরীক্ষা করুন: `|তারিখ=` (সাহায্য)
5. 1 2  Lincoln, Kevin। "THE RAID ON AOL: How Vox Pillaged Engadget And Founded An Empire"। *Business Insider*।
6. ↑
7. ↑  Overly, Steven (20 ডিসেম্বর, 2010)। "SB Nation's sports blogger collective sees bias as a plus" – www.washingtonpost.com-এর মাধ্যমে।  এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------

* প্রাতিষ্ঠানিক ওয়েবসাইট
মোহাম্মদ ইউসুফ আলী নিবন্ধের সাথে বিভ্রান্ত হবেন না।
**এম ইউসুফ আলী** (১ ডিসেম্বর ১৯২৬ – ৩১ জুলাই ১৯৯৯) একজন বাংলাদেশি মৎস্যবিজ্ঞানী, প্রশাসক, নীতি নির্ধারক ছিলেন। তিনি প্রাকৃতিক পরিবেশে মৎস্যসম্পদ উৎপাদন, উন্নয়ন ও সংরক্ষণ নিয়ে কাজ করতেন।

প্রারম্ভিক জীবন ও শিক্ষা
------------------------

এম ইউসুফ আলী ১৯২৬ সালের ১ ডিসেম্বর মাগুরায় জন্মগ্রহণ করেন। তার শিক্ষাজীবন শুরু হয় কুষ্টিয়ায়। তিনি প্রেসিডেন্সি কলেজ থেকে প্রাণিবিজ্ঞানে স্নাতক হন। এরপর, তিনি কানাডার ব্রিটিশ কলম্বিয়া বিশ্ববিদ্যালয়ের ইন্সটিটিউট অব ফিশারিজ থেকে এমএস ও পিএইচডি ডিগ্রি লাভ করেন।

কর্মজীবন
--------

এম ইউসুফ আলী ১৯৪৫ সালে বঙ্গ সরকারের মৎস্য অধিদপ্তরে যোগদান করেন। দেশভাগের পর তিনি যশোরে মৎস্য কর্মকর্তা হিসেবে যোগদান করেন।

এম ইউসুফ আলী মৎস্য অধিদপ্তরের পরিচালক ছিলেন। তিনি ১৯৮৩ সালে মৎস্য ও প্রাণিসম্পদ মন্ত্রণালয়ের সচিব হিসেবে অবসরগ্রহণ করেন। অবসরগ্রহণের পর তিনি বাংলাদেশ সেন্টার ফর অ্যাডভান্সড স্টাডিজে যোগদান করেন।

এম ইউসুফ আলি *বাংলাদেশে উন্নত ধরনের মৎস্য ব্যবস্থাপনা* এবং *বন্যা প্লাবিত সমভূমিতে মৎস্য উৎপাদনের সম্ভাব্যতা শনাক্তকরণ* শিরোনামের দুইটি প্রকল্পের দলনেতা ছিলেন। তার পঞ্চাশটিরও অধিক প্রকাশনী ছিল। তিনি *ফিশ, ওয়াটার অ্যান্ড পিপল* ও *ওপেন ওয়াটার ফিশারিজ অব বাংলাদেশ* শিরোনামের দুইটি গ্রন্থের রচয়িতা। বই দুইটি যথাক্রমে ১৯৯৭ ও ১৯৯৯ সালে ইউনিভার্সিটি প্রেস, ঢাকা থেকে প্রকাশিত হয়েছিল।

এম ইউসুফ আলী মৎস্য সম্পদের স্বাভাবিক আবাস, বিভিন্ন ধরনের জলাশয় ও জলজ সম্পদের প্রাকৃতিক অবস্থা অক্ষুণ্ণ রাখার জন্য কাজ করেছেন। এদেশে রুইজাতীয় মাছের কৃত্রিম প্রজনন পদ্ধতির প্রচলন ও সম্প্রসারণের অগ্রদূত ছিলেন তিনি।

এম ইউসুফ আলী তদানীন্তন পূর্ব পাকিস্তানের বিশ্ববিদ্যালয়গুলিতে প্রাণিবিজ্ঞানের বিভিন্ন বিষয় চালু করার ব্যাপারে অবদান রেখেছেন। তিনি বাংলাদেশ প্রাণিবিজ্ঞান সমিতির ফেলো ছিলেন। তিনি ১৯৭৪ সাল থেকে ১৯৭৭ সাল পর্যন্ত বাংলাদেশ প্রাণিবিজ্ঞান সমিতির সভাপতি হিসেবে দায়িত্ব পালন করেছিলেন।

মৃত্যু
------

এম ইউসুফ আলী ১৯৯৯ সালের ৩১ জুলাই ঢাকায় মৃত্যুবরণ করেন।

তথ্যসূত্র
---------

1. 1 2 3 4 5 6 7 8 9 10  "আলী, এম ইউসুফ"। *বাংলাপিডিয়া*। সংগ্রহের তারিখ ১১ ডিসেম্বর ২০১৯।
2. 1 2 3 4  "মৃত্যুবার্ষিকী"। *প্রথম আলো*। ৩১ জুলাই ২০১৫। সংগ্রহের তারিখ ১১ ডিসেম্বর ২০১৯। [*স্থায়ীভাবে অকার্যকর সংযোগ*]
**এল'মালুমা সাইদ** হলেন মৌরিতানিয়ার দাসপ্রথা বিরোধী একজন কর্মী ও রাজনীতিবিদ। তিনি ২০১৮ সালে আন্তর্জাতিক সাহসী নারী পুরস্কার লাভ করেছিলেন।

জীবনী
-----

তিনি জন্মেছিলেন দাস হিসেবে। ১৯৭২ সালে দেশটির বৌতিলিমিত শহরে জন্ম তার। বৌতিলিমিত মৌরিতানিয়ার রাজধানী নৌকাচটের পশ্চিম-পূর্বে অবস্থিত।

১৭ বছর বয়সে দেশটির হারাতিন জাতিগোষ্ঠীর শৃঙ্খল ভাঙার আন্দোলনে যোগ দেন। তিনি ১৯৯০ সালে হারাতিন শৃঙ্খলমুক্তি সংস্থায় যোগ দেন। তিনি ১৯৯১ সালে দেশটির প্রথম বিরোধী দল র‍্যালিমেন্ট দেস ফোর্সেস দেমোক্রাটিকসের প্রতিষ্ঠার সাথেও যুক্ত ছিলেন। তিনি ১৯৯৫ সালে অ্যাকশন পোর লে চেঞ্জমেন্ট নামের দাসত্বপ্রথা বিরোধী আন্দোলনের সাথে যুক্ত ছিলেন। তিনি হারাতিন শৃঙ্খলমুক্তি সংস্থায় নারীদের অধিক সংখ্যক হারে অংশগ্রহণের ক্ষেত্রে অবদান রেখেছেন। তিনি দাসত্বপ্রথা বিরোধী সংস্থা এসওএস এনক্লেভসের প্রতিষ্ঠাতা সদস্য।

২০০৬ সালে তিনি দেশটির আইনসভার সদস্য নির্বাচিত হন। তিনি সহ চারজন হারাতিন নারী সেবার আইনসভার সদস্য নির্বাচিত হয়েছিলেন। তিনি ২০১৩ সালে পুনঃনির্বাচিত হন। তিনি মৌরিতানিয়ায় মানবাধিকার লৈঙ্গিক সমতা, কয়েদিদের অবস্থার উন্নয়ন নিয়ে কাজ করে চলেছেন।

সম্মাননা
--------

২০১৮ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

তথ্যসূত্র
---------

1. 1 2  Hasan, Rabiul। "Global Ties Arizona honors L' Malouma Said's life and work"। *Northeast Valley News*। ২০১৯-০৩-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৩।
2. ↑  "Mauritania's L'Malouma Said and Rwanda's Godelieve Mukasarasi Honoured by the U.S. for Courage & Selfless Service - How Africa News"। *howafrica.com*। ৩০ জুন ২০১৮ তারিখে মূল থেকে আর্কাইভ করা। সংগ্রহের তারিখ ৫ মে ২০১৯।
3. ↑  "صور من تسلم "المعلومة بنت بلال "لجائزة المرأة الشجاعة من زوجة الرئيس الأمريكي - صحيفة مراسلون"। *www.mourassiloun.com*। ১৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৫ মে ২০১৯।
4. ↑  "Biographies of the Finalists for the 2018 International Women of Courage Awards"। *www.state.gov*।
5. ↑  "موريتانية و عراقية بين "أشجع" نساء العالم - أكجوجت انفو"। *akjoujt.net*। ২১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৪ মে ২০২০।
**ওহীদুল আলম** (জন্ম: ১লা জানুয়ারি, ১৯১১-মৃত্যু: ১৯৯৮) কবি, লেখক ও একজন সাংবাদিক।  কথাশিল্পী মাহবুব উল আলম ছিলেন তাঁর জ্যেষ্ঠভ্রাতা।

জন্ম ও শিক্ষাজীবন
-----------------

তিনি ১৯১১ সালের ১লা জানুয়ারি চট্টগ্রাম জেলার হাটহাজারী উপজেলার ফতেয়াবাদ গ্রামে জন্ম গ্রান করেন। তার পিতা মৌলবী নসিহ উদ্দিন ও মাতা আজিমুন্নেসা। ৪ ভাই শমস উল আলম, মাহবুব উল আলম ও দিদারুল আলম, সর্বকনিষ্ঠ ওহীদুল আলম। তিনি ১৯৩৬ সালে চট্টগ্রাম কলেজ থেকে বি.এ. এবং ১৯৪০ সালে ঢাকা টিচার্স ট্রেনিং কলেজ থেকে বি.এড. পাশ করেন।

কর্মজীবন
--------

১৯৩৭ সালে তিনি সীতাকুন্ড হাই স্কুলে শিক্ষকতায় যোগদান করেন। ১৯৪০ সালে তিনি চট্টগ্রাম কলেজিয়েট স্কুলে সাহিত্যিক আবুল ফজলের লিভ ভ্যাকান্সিতে শিক্ষক হিসাবে কাজ করেন। ১৯৪৬ সালে তিনি ইসলামিক ইন্টারমিডিয়েট কলেজে (বর্তমানে সুকারী হাজী মোহাম্মদ মহসীন কলেজ) বাঙলার শিক্ষক হিসাবে যোগ দেন। ১৯৫৮ সালে তিনি চট্টগ্রাম কলেজিয়েট স্কুলে সহকারী শিক্ষক হিসাবে যোগ দেন। ১৯৭১ সালে তিনি চট্টগ্রাম টিচার্স ট্রেনিং কলেজে সুপারিন্টেন্ডেন্ট পদ থেকে অবসর নেন।

১৯৭২ সাল থেকে আমৃত্যু দেশকাল শীর্ষক একটি সাময়িক পত্রিকার সম্পাদক ছিলেন।

চট্টগ্রাম কলেজে অধ্যয়ন কালে ১৯৩২ সালে রাউজান সাহিত্য সম্মেলনে তার সাথে কবি নজরুলের পরিচয় হয় যেখানে তিনি নজরুলকে স্বরচিত কবিতা পড়ে শোনান। নজরুলের ব্যপক উৎসাহে তিনি কলকাতায় মোহাম্মদী, বুলবুল, নবশক্তি, মুয়াজ্জিন ইত্যাদি পত্রিকায় গল্প লেখা শুরু করেন।

তিনি পাকিস্তান রাইটার্স গিল্ড এর সদস্য ছিলেন।

সাহিত্য কর্ম
------------

* কর্ণফুলীর মাঝি (কাব্য গাঁথা - ১৯৪৬)
* বকসু ফকির
* জোহরার প্রতীক্ষা (ছোটগল্প সমষ্টি -১৯৫১)
* বীরপুরুষ সোনাগাজী (১৯৫৪)
* শামীমা (১৯৫৩)
* সোনাগাজী (শিশু উপন্যাস-১৯৫৩)
* হালুয়া (শিশু উপন্যাস-১৯৫৩)
* পৃথিবীর পথিক (আত্মজীবনী- ১৯৭২)
* জোহরার প্রতীক্ষা ও অন্যান্য গল্প (১৯৭৮)
* চট্টগ্রামের শিক্ষা সাধনা (১৯৮০)
* চট্টগ্রামের ইতিহাস (১৯৮২)
* চট্টগ্রামের লোকসাহিত্য (১৯৮৫) (মূল বই ১৯৬৩ সালে লেখা)
* আবুল ফজলঃ সঙ্গ-প্রসঙ্গ ও সমকালীন কথা (১৯৮৭)
* বাংলা জীবনীকোষ (১৯৮৭)
* হালুয়া (শিশু নাট্য - ১৯৫৪)
* কোরানের মর্মবাণী (১৯৭৩)
* স্কুল কলেজে চৌত্রিশ বছর (১৯৭৩)
* কবি দিদারুল আলম (মুক্তধারা প্রকাশিত - ১৯৭৭)
* শামসুল আলম - জীবন কথা ও সাহিত্য কর্ম (১৯৮৭)
* আলোর পথে (কোরানের বিশ্লেষন- ১৯৯১)
*

তথ্যসূত্র
---------

1. ↑  "আলম, ওহীদুল - বাংলাপিডিয়া"। *bn.banglapedia.org*। সংগ্রহের তারিখ ২০২২-০১-১০।

বহিঃসংযোগ
---------

* বাংলাপিডিয়ায় *ওহীদুল আলম* উইকিউপাত্তে এটি সম্পাদনা করুন
**এম এ কাদের সরকার** একজন বাংলাদেশি সরকারি কর্মকর্তা যিনি ১৩ মে ২০১৩ থেকে ২০ মার্চ ২০১৬ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর পর ২০ মার্চ ২০১৬ সালে বস্ত্র ও পাট মন্ত্রণালয়ের সচিব  হিসেবে যোগদান করেন।

জন্ম ও প্রাথমিক জীবন
--------------------

এম এ কাদের সরকার ১ জানুয়ারী ১৯৫৮ সালে গাজীপুর জেলার কাপাসিয়া উপজেলার বরুন গ্রামে জন্মগ্রহণ করেন। তিনি কাপাসিয়া পাইলট উচ্চ বিদ্যালয় হতে এসএসসি, ঢাকা কলেজ থেকে এইচএসসি এবং ঢাকা বিশ্ববিদ্যালয় থেকে এলএলবিও এলএলএম ডিগ্রী অর্জন করেন।

কর্মজীবন
--------

এম এ কাদের সরকার বাংলাদেশ সিভিল সার্ভিস জুডিশিয়াল ক্যাডারে কিছুদিন চাকরি করার পর ১৯৮২ সালে বিসিএস (কর) ক্যাডারে যোগদান করে প্রশাসনের বিভিন্ন পদে দায়িত্ব পালন করেছিলেন। তিনি বাংলাদেশ পর্যটন কর্পোরেশনের পরিচালক (অর্থ), বিভিন্ন কর অঞ্চলের কর কমিশনার এবং জাতীয় রাজস্ব বোর্ডের সদস্য (কর প্রশাসন ও মানবসম্পদ ব্যবস্থাপনা) সহ বিভিন্ন পদে দায়িত্ব পালন করেন।

তিনি ১৩ মে ২০১৩ থেকে ২০ মার্চ ২০১৬ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর পর ২০ মার্চ ২০১৬ সালে বস্ত্র ও পাট মন্ত্রণালয়ের সচিব  হিসেবে যোগদান করেন।

তথ্যসূত্র
---------

1. ↑  "পল্লী উন্নয়ন ও সমবায় বিভাগের সিনিয়র সচিব/ সচিবগণের তালিকা"। *বাংলাদেশ জাতীয় তথ্য বাতায়ন*। ১০ নভেম্বর ২০১৯। ২৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।
**ওসমানি মসজিদ** (গ্রিক: Τζαμί Οσμανιγιέ, তুর্কি: *Osmaniye Camii* ), স্থানীয়ভাবে **ফ্রাংগোমাচালা মসজিদ** নামে পরিচিত (গ্রিক: Τζαμί του Φραγκομαχαλά, আক্ষ. 'ফ্রাঙ্কিশ কোয়ার্টারের মসজিদ') গ্রিসের খিয়স দ্বীপে অবস্থিত সর্বশেষ টিকে থাকা তিনটি মসজিদের মধ্যে একটি। মসজিদটি ১৮৯২ সালে নির্মিত, খিয়স শহরের পুরাতন দুর্গপ্রাকারের সীমার ভিতরে ফ্রাংগোমাচালা শহরতলির কন্সট্যান্টিনৈ মনোমাচো সড়কের পাশে অবস্থিত। এ শহরতলিতে একসময় তুর্কি সম্প্রদায়ের প্রধান বসতি ছিল।

ইতিহাস
------

খিয়স শহর যখন তুর্কি দীপপুঞ্জ ভিলায়েতের রাজধানী ছিল, সেসময় অটোম্যান সম্রাট দ্বিতীয় আব্দুল হামিদের নির্দেশে ১৮৯১ সালে দ্বীপের অপর মসজিদ- হামিদিয়া মসজিদের সাথে যৌথভাবে এটির নির্মাণকাজ শুরু হয়েছিল। পরের বছর ১৮৯২ সালে নির্মাণকাজ শেষ হয়েছিল। মসজিদের সদর দরজার উপর মার্বেল শিলালিপিতে, স্থাপন ও নির্মাণসম্পন্নের তথ্য উল্লেখ করেছে। শিলালিপিটি তুর্কি শিল্পী ফাইজি কর্তৃক নির্মিত। নির্মাণশৈলীর দিক দিয়ে এটির সাথে হামিদিয়া মসজিদের মিল আছে।

১৯৮৩ সালের ২১ শে জানুয়ারি মসজিদটিকে আনুষ্ঠানিকভাবে গ্রীক সংস্কৃতি মন্ত্রণালয় দ্বারা দেশটির একটি সাংস্কৃতিক নিদর্শন হিসেবে লিপিবদ্ধ হয়। ফলস্বরূপ, গ্রীক সরকার ১৯৯৭ সালে মসজিদটি মেরামত ও সংস্কার করে এবং প্রদর্শনী এবং বিভিন্ন সাংস্কৃতিক অনুষ্ঠানের আয়োজনের জন্য উপলব্ধ করে। বর্তমানে মসজিদটিতে ইফোরেট রক্ষণাবেক্ষণ গবেষণা এবং বিভিন্ন শিক্ষামূলক কর্মসূচী পালনের জন্য ব্যবহৃত হয়।

স্থাপত্যশৈলী
------------

ওসমানি মসজিদটি ৮x১০ মিটার আয়তক্ষেত্রাকার জমির উপর নির্মিত, এটির মূল সালাত আদায়ের স্থানের আয়তন ৮x৮ বর্গ মিটার। এটির ছাদ-মেঝে, একটি খালি পোর্ট এবং পশ্চিম পাশে একটি গ্যালারী রয়েছে যা দিয়ে মিনারে গমন করা যায়। মিনারটি অষ্টভুজাকৃতির এবং মসজিদের উত্তর-পূর্ব কোণে অবস্থিত। এছাড়াও, এখানে একটি ঐতিহাসিক তুর্কি ভবন রয়েছে যা মিনারের সাথে যুক্ত এবং এটি মূলত মসজিদের বহিঃভবন যা তুরস্কের শাসনামলে সেবাকক্ষ ছিল।

ওসমানী মসজিদটি একই সময়ে নির্মিত অপর তুর্কি মসজিদ- হামিদিয়া মসজিদ, যা এখনও টিকে আছে, এবং এটির সাথে সমরূপ স্থাপত্যশৈলীর বৈশিষ্ট্যপূর্ণ।

চিত্রশালা
---------


উইকিমিডিয়া কমন্সে **ওসমানি মসজিদ (গ্রিস)** সংক্রান্ত মিডিয়া রয়েছে।
* সদর দরজার মার্বেল শিলালিপিসদর দরজার মার্বেল শিলালিপি
* মসজিদে অবস্থিত বাইজেন্টাইন জাদুঘরের নামফলকমসজিদে অবস্থিত বাইজেন্টাইন জাদুঘরের নামফলক

তথ্যসূত্র
---------

1. 1 2 3 4  "Sakız - Osmaniye Camii"। Turkish Ministry of Foreign Affairs - Osmanlı İzleri (Ottoman Traces)। ১৯ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।
2. 1 2 3  "Osmaniye Mosque Description"। Greek Ministry of Culture। ২৫ জুন ২০০৭ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।

প্রবেশদ্বার: ইসলাম
A brownish-grey wall of kukersite is shown with a blue-handled pick axe somewhat to the right of its centre. Fragments of other rocks are visible; most are a little wider than the pick axe handle.উত্তর এস্তোনিয়ার অর্ডোভিশিয়ান কুকারসাইট তৈল শিলার উদ্গত স্তর
এস্তোনিয়াতে দুই ধরনের তৈল বা তেলের শিলা রয়েছে, উভয়ই অর্ডোভিশিয়ান ভূতাত্ত্বিক যুগের পাললিক শিলা। গ্র্যাপটলিটিক আর্গিলাইট হল বৃহত্তর তেল শিলা সম্পদ, কিন্তু, যেহেতু এর জৈব পদার্থের পরিমাণ তুলনামূলকভাবে কম তাই এটি শিল্পে ব্যবহার করা হয় না। অন্যটি হল কুকেরসাইট, যা একশো বছরেরও বেশি সময় ধরে খনন করা হয়েছে। এস্তোনিয়ায় কুকারসাইট সঞ্চয় বিশ্বব্যাপী তৈল শিলা আমানতের ১% জন্য দায়ী।

অয়েল শেল (এস্তোনীয়: põlevkivi; আক্ষরিক অর্থে: জ্বলন্ত শিলা) বা তৈল শিলা এস্তোনিয়াতে একটি কৌশলগত শক্তি সম্পদ হিসাবে সংজ্ঞায়িত করা হয়েছে এবং এস্তোনিয়ার তৈল শিলা শিল্পটি বিশ্বের অন্যতম উন্নত শিল্পগুলির মধ্যে একটি। ঐতিহাসিকভাবে, খননকৃত তেলের বেশিরভাগ অংশ বিদ্যুৎ শক্তি উৎপাদনের জন্য ব্যবহৃত হত। বিশ্বের সমস্ত তেল শিলা চালিত বিদ্যুৎ কেন্দ্রগুলির মধ্যে দুটি বৃহত্তম কেন্দ্র এস্তোনিয়ায় অবস্থিত। যদিও ২০২২-এর দশকে দেশে মোট বিদ্যুৎ উৎপাদনে অবদান হ্রাস পেয়েছে, তৈল শিলার প্রত্যক্ষ ও পরোক্ষ ব্যবহার এখনও এস্তোনিয়ার প্রায় অর্ধেক বিদ্যুত উৎপন্ন করে। খনি থেকে উত্তোলিত প্রায় অর্ধেক তৈল শিলা পাইরোলাইসিস পদ্ধতি দ্বারা নিষ্কাশিত এক ধরণের সিন্থেটিক তেল হিসাবে পাথুরে তেল উত্পাদন করতে ব্যবহৃত হয়, যা এস্তোনিয়াকে চীনের পর বিশ্বের দ্বিতীয় বৃহত্তম পাথুরে তেল উৎপাদনকারী দেশ হিসেবে স্থান প্রদান করে। এছাড়াও, তৈল শিলা ও এর পণ্যগুলি এস্তোনিয়াতে এলাকা গরম করার জন্য ও সিমেন্ট শিল্পের জন্য কাঁচামাল হিসাবে ব্যবহৃত হয়।

তথ্যসূত্র
---------

1. ↑  
Väli, E.; Valgma, I.; Reinsalu, E. (২০০৮)। "Usage of Estonian oil shale" (পিডিএফ)। *Oil Shale. A Scientific-Technical Journal*। **25** (2): 101–114। আইএসএসএন 0208-189X। ডিওআই:10.3176/oil.2008.2S.02। সংগ্রহের তারিখ ১২ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
3. ↑
4. ↑  IEA (2013), p. 20
5. ↑
6. ↑  "Energy emergency revives Estonia's polluting oil shale industry"। *POLITICO* (ইংরেজি ভাষায়)। ২০২২-০৮-২৮। সংগ্রহের তারিখ ১২ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ওটসুকা ফার্মাসিউটিক্যালসের প্রধান পণ্য
**ঔষধনির্মাণ বিজ্ঞান** (Pharmaceutics) বলতে ঔষধ প্রস্তুতি ও ব্যবহার বিজ্ঞানের একটি শাখাকে বোঝায় যেখানে কোনও নতুন রাসায়নিক উপাদান (কিংবা পুরাতন ঔষধ) থেকে রোগীদের জন্য নিরাপদ মাত্রার ও কার্যকর ঔষধ নির্মাণ করার প্রক্রিয়া আলোচনা করা হয়। ঔষধনির্মাণ বিজ্ঞানকে একক মাত্রার ঔষধ নকশাকরণের বিজ্ঞান (Science of Dosage Form Design) নামেও ডাকা হয়।

ঔষধীয় গুণাগুণবিশিষ্ট অনেক রাসায়নিক পদার্থ থাকলেও ঔষধের উদ্দীষ্ট ক্রিয়াস্থলে চিকিৎসার জন্য যথার্থ পরিমাণে উপস্থিতি নিশ্চিত করতে বিশেষ পদ্ধতিগত সাহায্যের প্রয়োজন হয়। ঔষধনির্মাণ বিজ্ঞানে ঔষধের সূত্রায়ন অর্থাৎ ঔষধের সূত্রভিত্তিক প্রস্তুতির সাথে দেহে ঔষধের প্রয়োগ ও দেহাভ্যন্তরে ঔষধের বিতরণের মধ্যে যোগসূত্র স্থাপন করা হয়।
অন্য ভাষায়, ঔষধনির্মাণ বিজ্ঞানে বিশুদ্ধ ঔষধীয় পদার্থ(সমূহ) থেকে আদর্শ একক মাত্রার (dosage form) ব্যবহারযোগ্য ঔষধ নির্মাণ নিয়ে আলোচনা করা হয়। এর মধ্যে থাকে কার্যকরী ঔষধি যৌগের সাথে ব্যবহার করা অতিরিক্ত যৌগসমূহের ব্যবহার (Excipients), প্রয়োজনীয় যন্ত্রপাতির বিবরণ (Tooling), প্রস্তুতপ্রণালী (Formulation and Preparation), মোড়কজাতকরণ (Packaging) ও তার উপকরণ, ইত্যাদি। একক মাত্রার ঔষধ নকশাকরণ (Dosage Form Design) ঔষধনির্মাণ বিজ্ঞানের অন্তর্ভুক্ত। এই উপবিভাগে ঔষধের কণা ও তার বৈশিষ্ট্য প্রাধান্য পায়; সাথে থাকে পূর্বপ্রস্তুতি (Preformulation)। পূর্বপ্রস্তুতি বলতে বোঝায় ঔষধের প্রস্তুতির পূর্বে করণীয় বিষয়সমুহ, যেমন- ট্যাবলেট তৈরির ক্ষেত্রে প্রয়োজন তার ত্বরান্বিত স্থায়িত্ব পরীক্ষা (Accelerated Stability Testing)।

ঔষধনির্মাণ বিজ্ঞানের শাখাগুলির মধ্যে আছে:

* ঔষধ সূত্রায়ন
* ঔষধ উৎপাদন
* প্রদানকারী ঔষধালয় (Dispensing pharmacy)
* ঔষধনির্মাণ প্রযুক্তি
* ভৌত ঔষধ প্রস্তুতি ও ব্যবহার বিজ্ঞান
* ঔষধনির্মাণ আইনশাস্ত্র

বিশুদ্ধ ঔষধীয় উপাদান সাধারণত সাদা কেলালাসার বা আকৃতিহীন গুঁড়া ধরনের হয়। চিকিৎসা একটি বিজ্ঞানে পরিণত হবার আগে ঔষধ প্রস্তুতি ও ব্যবহারবিদেরা ঔষধ অপরিবর্তনীয় রূপেই সাধারণত ব্যবস্থা করতেন। বর্তমানে বেশির ভাগ ঔষধ একক মাত্রায় প্রয়োগ করা হয়। রোগীর কাছে ঔষধকে কী রূপে উপস্থাপন করা হয়, ঔষধের রোগীভিত্তিক কর্মক্ষমতা তার উপর নির্ভর করে।

তথ্যসূত্র
---------

1. ↑  "What is Pharmaceutics? &#124; Pharmaceutics"। Sop.washington.edu। ২০১৩-০৮-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৮-২৬।
2. ↑  Rhodes, edited by Gilbert S. Banker, Christopher T. (২০০২)। *Modern Pharmaceutics, 1.* (5th সংস্করণ)। Hoboken: Informa Healthcare। আইএসবিএন 0824744691। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)

| * দে
* স
ঔষধীয় বিজ্ঞানসমূহ |
| --- |
| 
* ঔষধবিজ্ঞান (Pharmacology)
* ঔষধসঞ্চরণবিজ্ঞান (Pharmacokinetics)
* ঔষধক্রিয়াবিজ্ঞান (Pharmacodynamics)
* ঔষধনির্মাণ বিজ্ঞান (Pharmaceutics)
* ঔষধীয় বিষক্রিয়াবিজ্ঞান (Pharmaceutical toxicology)
* ঔষধীয় বংশাণুসমগ্রবিজ্ঞান (Pharmacogenetics/Pharmacogenomics)
* ঔষধীয় রসায়ন (Pharmaceutical chemistry)
* ভেষজ ঔষধবিজ্ঞান (Pharmacognosy)
* ঔষধ প্রস্তুতি ও ব্যবহার বিজ্ঞান (Pharmacy) ১

 |
| **১** তাত্ত্বিক ঔষধীয় বিজ্ঞান নয়, তবে ঔষধ-সংশ্লিষ্ট প্রায়োগিক বিজ্ঞান।  |